9. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 181051/2078/78 της 14/28 Δεκ.  1978 (ΦΕΚ Β΄ 1135) Περί υλικών μέσων που πρέπει να διαθέτουν οι θαλάσσιες λουτρικές εγκαταστάσεις, για την αντιμετώπιση περιστατικών ρυπάνσεως της θαλάσσης περιωρισμένης εκτάσεως. Έχοντας υπόψη: Τα άρθρ. 5 παρ. 4 και 13 παρ. 1 του Νόμ. 743/1977 «περί προστασίας του θαλασσίου περιβάλλοντος και ρυθμίσεως συναφών θεμάτων» (ΦΕΚ 319 Α/17.10.77), αποφασίζουμε: Καθορίζουμε τα αναγκαία υλικά και μέσα που πρέπει να διαθέσουν οι θαλάσσιες λουτρικές εγκαταστάσεις για την αντιμετώπιση περιστατικών ρυπάνσεως της θαλάσσης, περιωρισμένης εκτάσεως, ως εξής: 1.Μηχανισμό απορροφήσεως (αντλία) πετρελαιώδους μίγματος. 2.Διάφορα εργαλεία (απόχες με συρμάτινο δίχτυ φτυάρια-τσουγκράνες-κάδους κ.λ.π.) για τον καθαρισμόν της ακτής. 3.Λέμβον για την συλλογή των διαφόρων αντικειμένων που επιπλέουν. 4.Μεγάλη ποσότητα απορροφητικών υλικών (πριονίδι -στουπιά-άχυρο-συνθετικές απορροφητικές ουσίες κ.τ.λ.). 5.Χημικές διασκορπιστικές ουσίες εγκεκριμένου τύπου και κατάλληλες φορητές ψεκαστικές συσκευές. Η απόφαση αυτή να δημοσιευθεί στη Εφημερίδα της Κυβερνήσεως. 